CELEX: E2015J0017
Language: sk
Date: 2016-02-01 00:00:00
Title: Rozsudok súdu z 1. februára 2016 vo veci E-17/15 – Ferskar kjötvörur ehf./Islandský štát (Právomoc – článok 8 Dohody o EHP – Dovoz surového mäsa – Smernica 89/662/EHS – Zosúladenie regulačného režimu pre veterinárne kontroly)

19.1.2017   
            
            
               SK
            
            
               Úradný vestník Európskej únie
            
            
               C 18/25
            
         ROZSUDOK SÚDU
   z 1. februára 2016
   vo veci E-17/15
   Ferskar kjötvörur ehf./Islandský štát
   (Právomoc – článok 8 Dohody o EHP – Dovoz surového mäsa – Smernica 89/662/EHS – Zosúladenie regulačného režimu pre veterinárne kontroly)
   (2017/C 18/09)
   Vo veci E-17/15, Ferskar kjötvörur ehf./Islandský štát – ŽIADOSŤ týkajúca sa uplatniteľnosti ustanovení Dohody o Európskom hospodárskom priestore na dovoz výrobkov zo surového mäsa na Island, podaná na Súd EZVO podľa článku 34 Dohody medzi štátmi EZVO o zriadení dozorného úradu a súdu okresným súdom Reykjavíku (Héraðsdómur Reykjavíku), Súd EZVO v zložení Carl Baudenbacher, predseda, Per Christiansen (sudca spravodajca) a Páll Hreinsson, sudcovia, vyniesol 1. februára 2016 rozsudok, ktorého výroková časť znie takto:
   
               1.
            
            
               Z oblasti pôsobnosti Dohody o EHP v zmysle článku 8 EHP nevyplýva, že štát EHP disponuje diskrečnou právomocou na stanovenie pravidiel týkajúcich sa dovozu výrobkov zo surového mäsa, keďže táto právomoc môže byť obmedzená ustanoveniami začlenenými do prílohy k Dohode o EHP.
            
         
               2.
            
            
               Nie je zlučiteľné s ustanoveniami smernice 89/662/EHS, aby štát EHP zavádzal pravidlá, podľa ktorých dovozca výrobkov zo surového mäsa musí predtým, ako sa výrobky dovezú, požiadať o osobitné povolenie a podľa ktorých sa vyžaduje predloženie osvedčenia potvrdzujúceho, že výrobky boli počas určitého obdobia pred colným konaním uskladnené v mrazenom stave.